ทองคำปิดลบ 8.7ดอลล์
สัญญาทองคำตลาดนิวยอร์กปิดลบ หลังนักลงทุนลดถือครองทองคำ
10 ม.ค. 2555

สัญญาทองคำตลาดนิวยอร์กปิดลบ หลังนักลงทุนลดถือครองทองคำ
สัญญาทองคำตลาด COMEX (Commodity Exchange) ส่งมอบเดือนก.พ.ร่วงลง 8.7 ดอลลาร์ หรือ 0.5% ปิดที่ 1,608.1 ดอลลาร์/ออนซ์ หลังจากเคลื่อนตัวในช่วง 1619.5 - 1608.1 ดอลลาร์
นางอังเกลา แมร์เคล นายกรัฐมนตรีเยอรมนี และนายนิโคลาส์ ซาร์โกซี ประธานาธิบดีฝรั่งเศส ซึ่งเป็น 2 ประเทศที่มีอิทธิพลในยูโรโซน ระบุว่า ยุโรปมีความคืบหน้ามากขึ้นในการคุมเข้มนโยบายการคลัง และการบรรลุเป้าหมายการผลักดันเศรษฐกิจและการจ้างงานให้ขยายตัว
นางแมร์เคลกล่าวว่า ผู้นำยุโรปจะใช้กฎระเบียด้านการคลังที่เข้มงวดมากขึ้นภายในเดือนนี้หรืออาจจะต้นเดือนมี.ค.
เทรดเดอร์กล่าวว่า การแสดงความคิดเห็นของนางแมร์เคลช่วยหนุนสกุลเงินยูโรให้ดีดตัวขึ้นเมื่อเทียบกับดอลลาร์สหรัฐ ซึ่งการอ่อนค่าของสกุลเงินดอลลาร์สหรัฐช่วยหนุนสัญญาทองคำดีดตัวขึ้นในระหว่างวัน แต่การแสดงความคิดเห็นของผู้นำยุโรปทำให้นักลงทุนคลายความวิตกกังวลเกี่ยวกับวิกฤตหนี้ จึงทำให้ความต้องการถือครองทองคำในฐานะสินทรัพย์ที่ปลอดภัยนั้น ปรับตัวลดลงด้วย